open-index/open-wikipedia-markdown huggingface dataset:
Italia under Sommer-OL 1936

**Italia under Sommer-OL 1936**. 182 sportsutøvere fra Italia, 169 menn og 13 kvinner, deltok i 17 sporter under Sommer-OL 1936 i Berlin. Italia ble fjerde beste nasjon med åtte gull-, ni sølv og fem bronsemedaljer. Fekteren Giulio Gaudini var Italias flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Avtalte kontrollhandlinger

**Avtalte kontrollhandlinger** er kontrollhandlinger som utføres som resultat av en kontrakt inngått mellom to parter. Som et spesialtilfelle kan kontrollhandlingene være analytiske kontrollhandlinger. En mottaker av informasjon om slike kontrollhandlinger kan enten trekke sine egne konklusjoner, eller aksjon som følge av konklusjoner kan være gitt av kontrakten mellom partene. Informasjon er normalt begrenset til de partene som er involvert i avtalen da andre kan feiltolke resultatene på grunn av manglende informasjon om kontekst for kontrollhandlingene. For eksempel kan en revisor bli engasjert for å utføre revisjon som en avtalt kontrollhandling. Avtalen kan være mellom revisor og foretaket og eventuelle tredjeparter slik som skatteetaten. Avtalen kan inkludere hvem som kan og skal motta rapport om de avdekkede forholdene.
VM i skiflyging 2010

**[[VM i skiflyging|Verdensmesterskapet i skiflyging]] 2010** ble arrangert i Planica, Slovenia fra 18. til 21. mars 2010.

Mesterskapet ble innledet med testhopping 17. mars og deretter offisiell trening og kvalifisering til den individuelle konkurransen 18. mars. Den individuelle konkurransen ble avviklet med to omganger hver av dagene 19. og 20. mars, mens lagkonkurransen ble holdt 21. mars.

VM i skiflyging 2010 var det første mesterskapet der det nye poengsystemet med tillegg og trekk av poeng for vind og endring av avsats ble brukt.

I etterkant av den andre omgangen i den individuelle konkurransen 19. mars avsluttet Roar Ljøkelsøy (Norge) sin internasjonale hoppkarriere med et hopp utenfor konkurranse. Ljøkelsøy var på det norske laget til mesterskapet, men ble ikke tatt ut blant de fire norske som fikk hoppe den individuelle konkurransen.

De to lengste hoppene i mesterskapet kom begge i 4. omgang av det individuelle rennet. Simon Ammanns 236,5 og Antonín Hájeks 236 meter var da nest lengste og tredje lengste stående hopp gjennom tidene. De to hoppene ble imidlertid gjort fra forskjellig avsats.

## Bakken
Letalnica bratov Gorišek hadde K-punkt 185 meter og bakkestørrelse 215 meter i 2010, og var med det verdens største hoppbakke. Bakkerekorden på 239 meter, satt av Bjørn Einar Romøren (Norge) 20. mars 2005, var gjeldende verdensrekord. Janne Ahonen (Finland) hoppet 240 meter samme dag, men falt, og det hoppet ble derfor ikke regnet som bakkerekord og verdensrekord.

## Resultater
### Individuelt

Nicholas Alexander (USA) kvalifiserte seg til den individuelle konkurransen, men startet ikke.

Det var 31 deltakere i 2. omgang på grunn av at to hoppere (Andrea Morassi og Borek Sedlák) delte 30. plassen etter 1. omgang.

### Lagkonkurranse

## Referanser


## Eksterne lenker
* FIS: Resultater
Smøreoljeavgift

**Smøreoljeavgiften** er en særavgift til statskassen.

Avgiften på smøreolje ble innført i 1988. Avgiften skal bidra til å redusere uheldig disponering/forbrenning av spillolje («brukt» smøreolje) og dermed redusere skadevirkningene på helse og miljø.

Avgiftsplikten omfatter motor- og girsmøreoljer, industrielle smøreoljer, hydrauliske oljer, mineraloljebaserte smøreoljer samt tilsvarende produkter av annen opprinnelse. Avgiftsplikten oppstår som hovedregel ved uttak fra godkjent lager eller ved innførsel.

Avgiftssatsen i 2010 er 1,80 kroner per liter.

Det gis fritak for avgiften for bl.a. smøreolje som anvendes i utenriks fart, fiske og fangst i fjerne farvann, anlegg på kontinentalsokkelen, forsyningsflåten og i fly.

Miljøverndepartementet innførte i 1994 en ordning for refusjon av smøreoljeavgift for spillolje som leveres til godkjent innsamler. Refusjonsordningen administreres av Miljødirektoratet.

Statens inntekter fra avgiften på smøreolje var i 2008 på 96 mill. kroner.

## Eksterne lenker
* Særavgiftsloven
* Forskrift om særavgifter
* Toll- og avgiftsdirektoratet
Andreas Nordvi

**Andreas Georg Nordvi** (født 11. juli 1821 på Mortensnes i Nesseby i Finmarkens amt, død 15. januar 1892 i Kristiania) var en norsk kjøpmann og arkeolog.

Andreas Nordvi var sønn av handelsmannen Christian Andersen Nordvi (1779–1839) på Mortensnes i Finnmark og Anne Sophie Lidemark (død 1854). I 1830 ble han sendt til prost P. W. Deinboll i Løten og bodde fra 1832 i pensjon hos N. B. Krarup i København for å forberede seg til videre studier. I København begynte han å studere zoologi og arkeologi under veiledning av professor Japetus Steenstrup, men måtte avbryte studiene i 1840 for å overta familieforretningen etter farens død. Han fortsatte de vitenskapelige studiene i Finnmark og under et opphold i København 1845–1847.

I Finnmark utførte Nordvi på egen hånd utgravninger av samiske gravplasser og samlet opplysninger om samiske skikker. Nordvi solgte samiske skjeletter og hodeskaller til flere store samlinger i utlandet. Han var medlem av flere vitenskapelige selskaper, blant annet Det Kongelige Norske Videnskabers Selskab i Trondheim, og mottok i 1855 Det kongelige danske Videnskabers Selskabs sølvmedalje. Nordvi var i 1859 og 1860 også ordfører i Nesseby. I 1870-årene tapte han store verdier og måtte selge Mortensnes i 1877. Han flyttet til Kristiania, hvor han levde i små kår. Blant annet var han kontrollør ved universitetets oldsakssamling. Samlingene hans ble solgt sammen med forretningen, men enkelte gjenstander ble overdratt til universitetets etnografiske museum. Han skrev enkelte artikler om finnmarkske forhold i vitenskapelige tidsskrifter og i *[[Illustreret Tidende]]*, *[[Ny illustreret Tidende]]* og *[[Illustreret Nyhedsblad]]*.

## Referanser


## Kilder
* Halvorsen, Jens Braage: «Nordvi, Andreas Georg», i *Norsk Forfatter-Lexikon 1814–1884*, 4. bind. Kristiania: Den norske forlagsforening, 1896, s. 302
* Nielsen, Yngvar: *Universitetets etnografiske samlinger 1857–1907*. Christiania: Museet, 1907, s. 60.
* Seip, Anne-Lise: *Nasjonen bygges*. Bind 8 av Aschehougs Norgeshistorie. Oslo: Aschehoug, 1997, s. 33.
* Stylegar, Frans-Arne: "Kraniekremmeren". Klassekampen nr 146, årgang 47 (29.06.15), s.10–11

## Eksterne lenker
*
Giorgio Bocchino

**Giorgio Bocchino** (født 14. juli 1913 i Firenze, død 4. desember 1995 i Firenze) var en italiensk fekter som deltok i de olympiske leker 1936 i Berlin.

Bocchino ble olympisk mester i fekting under Sommer-OL 1936 i Berlin. Han var med på det italienske laget som vant lagkonkurransen i florett, foran Frankrike og Tyskland. De andre på laget var Giulio Gaudini, Gioacchino Guaragna, Gustavo Marzi, Manlio Di Rosa og Ciro Verratti. Bocchino ble nummer tre i den individuelle konkurransen i florett.

## OL-medaljer
* 1936  Berlin -  **Gull** i fekting, florett lagkonkurranse  Italia
* 1936  Berlin -  Bronse i fekting, florett  Italia

## Eksterne lenker
*
Giancarlo Brusati

**Giancarlo Brusati** (født 6. mars 1910 i Milano, død 30. juni 2001 i Barlassina) var en italiensk fekter som deltok i de olympiske leker 1936 i Berlin.

Brusati ble olympisk mester i fekting under Sommer-OL 1936 i Berlin. Han var med på det italienske laget som vant lagkonkurransen i kårde, foran Sverige og Frankrike. De andre på laget var Saverio Ragno, Alfredo Pezzana, Giancarlo Cornaggia-Medici, Edoardo Mangiarotti og Franco Riccardi.

## OL-medaljer
* 1936  Berlin -  **Gull** i fekting, kårde  Italia

## Referanser


## Eksterne lenker
*
Aldo Masciotta

**Aldo Masciotta** (født 14. august 1909 i Casacalenda, død 24. april 1996 i Torino)  var en italiensk fekter som deltok i de olympiske leker 1936 i Berlin.

Masciotta vant en olympisk sølvmedalje i fekting under Sommer-OL 1936 i Berlin. Han var med på det italienske laget som kom på andreplass i lagkonkurransen i sabel bak Ungarn. De andre på laget var Giulio Gaudini, Aldo Montano, Gustavo Marzi, Vincenzo Pinton og Athos Tanzini.

## OL-medaljer
* 1936  Berlin -  Sølv i fekting, sabel lag  Italia

## Eksterne lenker
*
Almiro Bergamo

**Almiro Bergamo** (1912–1994) var en italiensk roer som deltok i de olympiske leker 1936 i Berlin.

Bergamo vant en olympisk sølvmedalje i roing under Sommer-OL 1936 i Berlin. Han kom på andreplass i toer med styrmann bak Tyskland, sammen med Guido Santin og  Luciano Negrini som var styrmann.
## OL-medaljer
* 1936  Berlin -  Sølv i roing, toer uten styrmann  Italia

## Referanser


## Eksterne lenker
*
Stubbeblomsterfluer

* *[[Blera eoa]]*
* *[[Blera fallax]]*
* *[[Blera nitens]]*

**Stubbeblomsterfluer** (slekten *Blera*) er en gruppe av fluer som tilhører familien blomsterfluer (Syrphidae). Slekten omfatter 27 kjente arter, én av dem forekommer i Norge. De er knyttet til gammel skog og blir regnet som sjeldne og truede.

## Utseende
Middelsstore (9–13&nbsp;mm), blankt svarte blomsterfluer. Den arten som forekommer i Norge har den bakerste halvdelen av bakkroppen rustrød. Hodet er kort og bredt, fasettøynene nakne, hos hannen møtes de i pannen. Antennene sitter festet på et hylleaktig framspring i pannen og er middels lange, det tredje leddet rundt. Ansiktet er nakent og gult (kan ha en svart midtstripe), noe forlenget nedover. Thorax er svart med mørke hår, litt lengre enn bred. Bakkroppen er oval, den bakre delen kan være rødlig. Beina er slanke, svarte og gule. Vingene er klare med dårlig avgrensede, mørke flekker nær roten (virker skitne) og et brunt vingemerke.

## Levevis
De artene som finnes i Norden er knyttet til gammel furuskog. Larvene utvikler seg i stubber og gadd av furu, helst i råtten kjerneved. De ser ut til å være favorisert av at stammen er kolonisert av andre vedborende insekter. De voksne fluene besøker ikke blomster så hyppig som mange andre blomsterfluer. De flyr i mai-juli.

## Utbredelse
Slekten forekommer i Holarktis og med én art i Sørøst-Asia. Det er tre arter i Europa, to er funnet i Norden.

## Systematisk inndeling / nordiske arter

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familie **[[blomsterfluer]]** (Syrphidae)
****** underfamilie Eristalinae
******* gruppe Xylotini 
******** slekten stubbeblomsterfluer, *Blera* Billberg, 1820
********* *[[Blera eoa]]* (Stackelberg, 1928) – bare ett nordisk funn fra Nord-Sverige
********* rødhalet stubbeblomsterflue, *[[Blera fallax]]* (Linnaeus, 1758) – Østlandet, noen funn fra Trøndelag og Nordland
********* *[[Blera nitens]]* – østlig art, når vest til Ural

## Kilder og litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.
* Nielsen, Tore R. *Syrphidae checklist - Norway.* www.syrphidae.com/checklist.php  - Sjekkliste over norske arter.
* Fauna Europaea Web Service (2004) Fauna Europaea version 1.1, www.faunaeur.org 
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.
* Torp, E. 1994. *Danmarks svirrefluer (Diptera: Syrphidae).* Apollo Books, Stenstrup.

## Eksterne lenker
*  
* www.syrphidae.com/ – the Syrphidae website 
* Norsk entomologisk forening – for deg som vil lære mer om insekter.
Kinas riksvei 327

**Kinas riksvei 327** (*G327*) løper fra Heze i Shandong til Lianyungang i  Jiangsu. Den er 424 kilometer lang. 

## Rute og distanse
VM i skiflyging 1972

**[[VM i skiflyging|Verdensmesterskapet i skiflyging]] 1972** ble arrangert i Planica, Jugoslavia fra 24. til 26. mars 1972. Det var det første offisielle VM i skiflyging.

Mesterskapet ble innledet med offisiell trening fredag 24. mars, før selve konkurransen skulle avvikles med to omganger hver av dagene 25. og 26. mars. Mesterskapet ble imidlertid preget av vind, og hoppingen på søndag måtte avlyses, slik at bare lørdagens to omganger ble tellende.

## Bakken
Velikanka ble åpnet i 1969 som erstatning for den gamle skiflygingsbakken i Planica. Bakken hadde den gjeldende verdensrekorden med 165 meter, satt av Manfred Wolf (Øst-Tyskland) 23. mars 1969. Bakken ble også ombygd før VM og hadde under mesterskapet K-punkt 165 meter. Juhani Ruotsalainen (Finland) hadde det lengste hoppet i løpet av VM og treningsomgangene med 162 meter.

## Resultater

## Referanser


## Hovedkilder
*Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5 (s. 358 og 383)
*Adam Kwieciński: Hoppresultater (besøkt 19. mars 2016)
Kinas riksvei 112

**Kinas riksvei 112** er en 1228&nbsp;km lang ringvei som løper utenfor og rundt Beijing byfylke.

## Rute og distanse
Luciano Negrini

**Luciano Negrini** (født 22. juni 1920 i Venezia, død 12. desember 2012) var en italiensk roer som deltok i De olympiske leker i 1936 i Berlin.

Negrini vant en olympisk sølvmedalje i roing under Sommer-OL i 1936 i Berlin. Han kom på andreplass i toer med styrmann bak Tyskland. Negrini var styrmann og roerne var Almiro Bergamo og Guido Santin.

## OL-medaljer
* 1936  Berlin -  Bronse i roing, toer uten styrmann  Italia

## Referanser


## Eksterne lenker
*
Miljøavgift på klimagasser

**Miljøavgift på klimagassene HFK og PFK** er en særavgift til statskassen.

Avgiften på klimagassene hydrofluorkarboner (HFK) og perfluorkarboner (PFK) ble innført i 2003. Avgiftens formål er å redusere utslippene av HFK og PFK gjennom å stimulere til bruk av alternative gasser og til utvikling av ny teknologi som ikke bruker HFK og PFK.

Avgiftsplikten omfatter alle blandinger av HFK og PFK, både innbyrdes blandinger og blandinger med andre stoffer, samt HFK og PFK som inngår som bestanddel i andre varer. Avgiftsplikten oppstår som hovedregel ved uttak fra godkjent lager eller ved innførsel. Det gis fritak for avgiften bl.a. for HFK og PFK som gjenvinnes.

Avgiftssatsene er gradert ut fra gassenes globale oppvarmingspotensial (GWP) og tilsvarer i 2010 om lag 209 kroner per tonn CO2-ekvivalenter. Dette innebærer at de ulike HFK- og PFK-forbindelsene har ulike satser avhengig av hvor kraftig klimaeffekt de antas å ha.

Miljøverndepartementet har etablert en refusjonsordning for HFK og PFK som innleveres for destruksjon til godkjent destruksjonsanlegg. Refusjonsordningen administreres av Miljødirektoratet.

## Eksterne lenker
* Særavgiftsloven
* Forskrift om særavgifter
* Toll- og avgiftsdirektoratet
Enzo Bartolini

**Enzo Bartolini** (født 15. februar 1914, død 1998) var en italiensk roer som deltok i de olympiske leker 1936 i Berlin.

Bartolini vant en olympisk sølvmedalje i roing under Sommer-OL 1936 i Berlin. Han var med på den italienske åtteren som kom på andreplass bak USA. Mannskapet på den italienske båten var; Guglielmo Del Bimbo, Dino Barsotti, Oreste Grossi, Enzo Bartolini, Mario Checcacci, Dante Secchi, Ottorino Quaglierini, Enrico Garzelli og Cesare Milani som var styrmann.  
  
## OL-medaljer
* 1936  Berlin -  Sølv i roing, åtter  Italia

## Referanser


## Eksterne lenker
*
Yingshouyingzi Kuang

**Yingshouyingzi Kuang** (kinesisk: 鹰手营子矿区; pinyin: *Yīngshǒuyíngzi Kuàngqū*) er et gruvedistrikt i byprefekturet Chengde i provinsen Hebei i Folkerepublikken Kina. Det har et areal på 148 km² og teller ca. 70.000 innbyggere. 

## Administrative enheter
**Storkommuner**: Wangjiazhuang (汪家庄镇), Yingshouyingzi by (鹰手营子镇), Shouwangfen (寿王坟镇), Beimaquanzi (北马圈子镇)

## Samferdsel
Kinas riksvei 112, en ringvei som går rundt Beijings byprovins, fører gjennom området.

## Referanser
Myrna Loy

**Myrna Loy** (født **Myrna Adele Williams** 2. august 1905, død 14. desember 1993) var en amerikansk skuespillerinne.

Hun var opprinnelig en danserinne, men bestemte seg for å satse på en skuespillerkarriere etter noen mindre roller i stumfilmer. I begynnelsen fikk hun stort sett roller som eksotiske kvinner, ofte en vamp eller en kvinne med asiatisk opprinnelse. Dette endret seg etter at hun hadde suksess med *[[Den tynde man]]* fra 1934. William Powell, som spilte den mannlige hovedrollen i denne filmen, spilte mot Loy i til sammen fjorten filmer, inkludert flere oppfølgere til *Den tynde man*.

Loy døde av komplikasjoner under en operasjon 88 år gammel.

## Filmografi (utvalg)
* 1931 – *[[Transatlantic (film)|Transatlantic]]*
* 1932 – *[[Elsk meg i natt]]*
* 1936 – *[[Hustru kontra sekretær]]*
* 1936 – *[[Den store Ziegfeld]]*
* 1936 – *[[I fyr og flamme (film)|I fyr og flamme]]*
* 1937 – *[[Alt for kjærligheten (1937)|Alt for kjærligheten]]*
* 1946 – *[[De beste år av vårt liv]]*
* 1947 – *[[Jeg så ham først]]*
* 1948 – *[[Bygg og bli gær'n]]*
* 1974 – *[[Airport '75]]*

## Referanser


## Eksterne lenker
* 
*
Giorgio Oberweger

**Giorgio Oberweger** (født 22. desember 1913 i Trieste, død 14. oktober 1998 i Roma) var en italiensk friidrettsutøver som deltok i de olympiske leker  1936 i Berlin.

Oberweger vant en olympisk bronsemedalje i friidrett under Sommer-OL 1936 i Berlin. Han kom på tredjeplass i diskos for menn, bak Kenneth Carpenter og Gordon Dunn begge fra USA.

## Referanser


## Eksterne lenker
*
VM i skiflyging 2012

**[[VM i skiflyging|Verdensmesterskapet i skiflyging]] 2012** ble arrangert i Vikersund, Norge fra 22. februar til 26. februar 2012. Det var Vikersundbakkens fjerde mesterskap etter 1977, 1990 og 2000.

Mesterskapet ble innledet med testhopping den 22. februar med kvalifisering. Mesterskapet ble preget av ujevn vind og noe forsinkelser i den individuelle delen, derfor ble det kun gjennomført to hopp og ikke fire, som er standard i skiflyving. Slovenske Robert Kranjec vant etter hopp på 217,5 meter og 244 meter. Nordmannen Rune Velta ble nummer to etter 217,5 meter og 234 meter. Det ble i etterkant diskutert om Velta kunne vunnet med et penere nedslag da han tapte med kun 3 poeng. Martin Koch fra Østerrike ble nummer tre med hopp på 218 og 243 meter med fall.

Under lagkonkurransen søndag var vindforholdene noe jevnere. Østerrike vant med over 23 poeng til Tyskland, og Slovenia tok sin første mesterskapsmedalje som lag i skiflyving. Norge hang godt med i kampen om tredjeplassen, men to svake hopp fra Bjørn Einar Romøren gjorde at Norge ble henvist til fjerdeplass. Rune Velta hadde lagkonkurransens lengste hopp med 243 meter i andre omgang.

## Vikersundbakken
Vikersundbakken ble bygget om, og utvidet til mesterskapet, Etter at FIS i juni 2010 vedtok å øke den maksimale høydeforskjellen mellom hoppkanten og laveste punkt på sletta fra 130 til 135 meter, meldte arrangøren i Vikersund at bakken ville bli utbygd til K195 og bakkestørrelse 225 meter. Vikersundbakken vil da være verdens største hoppbakke. Bakken stod klar til bruk til prøve-VM, verdenscuprenn, 11. februar 2011. Under prøve-VM vant Johan Remen Evensen på ny verdensrekord med 246,5 meter. I løpet av mesterskapet 2012 ble det igjen en nordmann som hoppet lengst. 20 år gamle Anders Fannemel fra Hornindal hoppet 244,5 meter, tidenes nest lengte skihopp.

## Resultater

### Individuelt

### Lag

## Referanser


## Eksterne lenker
* , med resultatlister
Orazio Mariani

**Orazio Mariani** (født 21. januar 1915, død 16. oktober 1981) var en italiensk friidrettsutøver som deltok i de olympiske leker  1936 i Berlin.

Mariani vant en olympisk sølmedalje i friidrett under Sommer-OL 1936 i Berlin. Han var med på det italienske stafettlaget som kom på andreplass på 4 x 100 meter stafett for menn, bak USA. De andre på laget var Gianni Caldana, Elio Ragni og Tullio Gonnelli.

## OL-medaljer
* 1936  Berlin -  Sølv i friidrett, 4 x 100 m stafett, menn  Italia

## Referanser


## Eksterne lenker
*
Toshihide Maskawa

**Toshihide Maskawa** (egentlig **Masukawa**; japansk: 益川 敏英 *Masukawa Toshihide*; 1940–2021) var en japansk fysiker som er kjent for sitt arbeid med CP-brudd og for at han ble tildelt en fjerdedel av Nobelprisen i fysikk i 2008 for hans oppdagelse av «opprinnelsen til brutt symmetri som predikerer eksistensen av minst tre familier av kvarker i naturen».

Han ble uteksaminert fra Nagoya-universitetet i 1962 og ble tildelt en doktorgrad i partikkelfysikk fra samme universitet i 1967. Ved universitetet i Kyoto på begynnelsen av 1970-tallet samarbeidet han tett sammen med Makoto Kobayashi med å forklare brutt symmetri &ndash; også kjent som CP-brudd &ndash; i standardmodellen for partikkelfysikk. Maskawa og Kobayashis teori krevde at der var minst tre generasjoner av kvarker, en forutsigelse som ble bekreftet eksperimentelt fire år senere med oppdagelsen av bunnkvarken.

Maskawa var direktør for Yukawa Institutt i for teoretisk fysikk i Japan mellom 1997 og 2003. Han er også professor emeritus ved Universitetet i Kyoto og professor ved Kyoto Sangyo-universitetet.

## Referanser


## Eksterne lenker
*
Ingen andre

***Ingen andre*** er et musikkalbum med Ulf Risnes fra 2007. 

Dette er hans debutalbum som soloartist.

## Sporliste
# «Samma ka vi gjør» (Ulf Risnes)
# «Gutta boys» (Ulf Risnes)
# «Hele himmelen» (Ulf Risnes)
# «Anni» (Ulf Risnes)
# «Sola skin» (Ulf Risnes)
# «Savne dæ» (Ulf Risnes)
# «Ingen andre» (Ulf Risnes)
# «Træng pæng» (Ulf Risnes)
# «Ikke her» (Ulf Risnes)
# «Månelyst» (Ulf Risnes)
## Medvirkende
### Musikere
* Ulf Risnes - sang, gitarer, låtskriver, produsent 
* Hans Christian Frønes - gitarer, kor 
* Morten Skaget - bass, kor 
* Ronny Wikmark - keyboard, miksing  
* Christian Nystrøm - keyboard, kor 
* Freddy Bolsø - trommer, perkusjon
* Lars Lien - kor, miksing 
* Kirsti Huke - kor
* Siri Gjære - kor 
### Øvrige medvirkende
* Kyrre Fritzner - produsent, tekniker
* Morten Stendahl - mastering 
* Anders Rodahl - fotograf
* Ragnhild Kristine Risnes - fotograf
* Richard Sagen - fotograf
* Torunn Sævik - fotograf 
* Øystein Hegge - artwork 
## Eksterne lenker
* Ingen andre
Cathy Berberian

**Catherine Anahid Berberian** (1925–1983) var en amerikansk mezzosopran og komponist av armensk opprinnelse.

Berberian var en usedvanlig allsidig sanger som fortolket avantgardistisk samtidsmusikk, armenske folkesanger, Monteverdi, The Beatles og egne komposisjoner.

I sitt mest kjente verk, *Stripsody* (1966), utforsker hun vokalteknikken ved hjelp av onomatepoetiske tegneserielyder.

## Liv
Foreldrene, Yervant og Louise Berberian, var armenske innvandrere til USA.

Cathy Berberian studerte indisk dans og flamencodans, skuespill, pantomime og kostymedesign ved Columbia University og New York University. Takket være et stipend kunne hun fra 1948 studere sang i Paris, og fra 1949 Giorgina del Vigo ved Conservatorio Giuseppe Verdi i Milano. Berberian debuterte som konsertsanger i 1957. Året etter sang hun i verdenspremieren til John Cages *Aria with Fontana Mix* i en rolle Cage skrev spesielt for hennes stemme. Med denne rollen etablerte hun sitt ry som eksponent for vokal samtidsmusikk.

I 1950 giftet hun seg med komponisten Luciano Berio. Han skrev flere stykker for henne, blant annet *Circles*, *Sequenza III*, *Visage* og *Récital*. 
De fikk en datter sammen, jazztrommisen Christina Berio (født 1. november 1953), og ble skilt i 1964.

Cathy Berberian døde sannsynligvis av et hjerteattakk, bare 58 år gammel. Luciano Berio skrev *Requies: in memoriam Cathy Berberian* til hennes minne. Stykket ble uroppført Lausanne 26. mars 1984.

## Verk og virke
Berberian var en forbløffende allsidig sanger med et bredt repertoar. Stemmen hennes omfattet tre oktaver.

Hun sang overveiende samtidsmusikk av Igor Stravinskij, Darius Milhaud, Hans Werner Henze, Luigi Nono, John Cage, Bruno Maderna, Henri Pousseur, Sylvano Bussotti og Luciano Berio. Ved hjelp av sine talenter som skuespiller og komiker, trakk hun publikum nærmere den moderne musikken.

Cathy Berberian ble også kjent for sine tolkninger av musikk fra tidligbarokken, spesielt av Claudio Monteverdi. Med dirigenten Nikolaus Harnoncourt, en pioner innen historisk oppføringspraksis, spilte hun inn to Monteverdi-operaer.

Berberians egne komposisjoner var avantgardistiske, vittige forsøk på å definere en ny musikk. For eksempel *Stripsody* (1966) som bare består av tegneseriestriper og snakkebobler. Hun skrev også klaverstykkene *Morsicat(h)y* (1971) og *Awake and Read Joyce* (1972).

## Referanser


## Litteratur
* Vila, Marie-Christine: *Cathy Berberian cant'actrice*. Fayard, Paris 2003 ISBN 2-213-61702-3
* Randel, Don Michael, ''The Harvard Biographical Dictionary of Music'', Harvard University Press, 1996. ISBN 0-674-37299-9

## Eksterne lenker
* 
* 
* 
* Page, Tim, Cathy Berberian, Mezzo-soprano, *[[The New York Times]]*, 8. mars 1983. Besøkt 20. mars 2010.
* CathyBerberian.com, besøkt 20. mars 2010.
* Classical music daily – Music and Vision: *[http://www.mvdaily.com/articles/2002/03/cathy1.htm A musical enchantress]*, *[http://www.mvdaily.com/articles/2005/07/berberian1.htm A musical Columbus]*, *[http://www.mvdaily.com/articles/2005/08/never1.htm Never knowingly misunderstood]*, ''Leg(C)ac(TH)y, besøkt 20. mars 2010.
Safe and Sorry

***Safe and Sorry*** er et musikkalbum med duoen Ulf Risnes og Øyvind Holm fra 2009.

## Sporliste
# «The Day I Fell to Earth» (Holm/Risnes)
# «Day Is Dawning» (Holm/Risnes)
# «The Stars Will Come and Get Her» (Holm/Risnes)
# «Rebound Girl» (Holm/Risnes)
# «Lazy Lonely Eyes» (Holm/Risnes)
# «If She Don't Mind» (Holm/Risnes)
# «Out of Love» (Holm/Risnes)
# «Satellite» (Holm/Risnes)
# «Five Minutes Away» (Holm/Risnes)
# «What a Joy» (Holm/Risnes)
# «Sing It One More Time» (Holm/Risnes)
# «Take Me to Hollywood» (Holm/Risnes)
## Medvirkende
### Musikere
* Ulf Risnes - sang, gitarer, keyboard, låtskriver
* Øyvind Holm - sang, gitarer, keyboard, låtskriver
* Truls Waagø - bassgitar, kontrabass, cello, piano, keyboard, gitarer, kor
* Roar Øien - steelgitar på *Day Is Dawning* og *Hollywood*
* Christian Nystrøm - keyboard
* Fred Zakariassen - keyboard
* Magnus Forsberg - trommer, perkusjon
* Torunn Sævik - kor 
### Øvrige medvirkende
* Thomas Henriksen - miksing
* Morten Stendahl - mastering 
* Peter Ostenfeld - fotograf/artwork
* Marit Sæther - fotograf/artwork
* Morten Skaget - booking
* TS Partner - booking

## Eksterne lenker
* Safe and Sorry
Finland under Sommer-OL 1936

**Finland under Sommer-OL 1936**. 107 sportsutøvere fra Finland deltok i 13 sporter under Sommer-OL 1936 i Berlin. Finland kom på femteplass med sju gull-, seks sølv- og seks bronsemedaljer.  

## Medaljer

## Medaljevinnerne

  
## Eksterne lenker
* Resultater og profilside  på sports-reference.com
Merton Miller

**Merton Howard Miller** (født 16. mai 1923 i Boston i Massachusetts, død 3. juni 2000) var medforfatter av Modigliani-Miller teoremet. Han ble tildelt Sveriges Riksbanks pris i økonomisk vitenskap til minne om Alfred Nobel i 1990 sammen med Harry Markowitz og William Sharpe. 

Merton Miller forfattet eller var medforfatter av i alt åtte bøker. Han ble medlem av Econometric Society i 1975 og han ble president for American Finance Association året etter. Han var også ansatt hos fakultetet ved University of Chicago Graduate School of Business fra 1961 til han ble pensjonist i 1993, men han fortsatte å undervise på skolen i flere år etter at han ble pensonist. 

## Bibliografi
* 
* 
* 
* 
* 

## Referanser


## Eksterne lenker
Charles K. Kao

**Charles K. Kao** (født 4. november 1933 i Shanghai, død 23. september 2018) var en pioner innen utvikling og bruk av fiberoptikk innen telekommunikasjon. Kao blir allment betraktet som grunnleggeren av fiberoptikk. Han ble tildelt halvparten av Nobelprisen i fysikk for 2009 på grunn av sin «banebrytende innsats vedrørende overføring av lyset innen optisk fiber for kommunikasjon».

## Biografi
Han fullførte videregående opplæring i 1952 ved St. Joseph's College i Hongkong. Han gjorde sine studier på lavere grad innen elektroteknikk ved University of Greenwich og har fått sin bachelorgrad utstedt fra University of London.

Kao var visekansler ved det kinesiske universitetet i Hongkong fra 1987 til 1996. Etter sin avgang fra CUHK i 1996 tilbrakte Kao et seks måneder langt sabbatsår ved Imperial College London Department of Electric and Electronic Engineering.

Kao jobbet deretter som styreformann og administrerende direktør i Transtech Services Ltd, et telekommunikasjon konsulentselskap i Hongkong. Han var også grunnlegger, styreformann og administrerende direktør i ITX Services Limited. Fra 2003 til 30. januar 2009 var Kao uavhengig styremedlem og medlem av Revisjonskomiteen av Neste Media.

Fra 1991 var Kao uavhengig styremedlem og medlem av revisjonskomiteen i Varitronix International Limited som ligger i Hongkong. I 2000 grunnla Kao Independent Schools Foundation Academy (ISF), som ligger i Cyberport, Hongkong.

Kao ble diagnostisert med Alzheimers sykdom tidlig i 2004 og fikk vanskeligheter med å kunne snakke. Kao og hans ektefelle ønsket å donere en del av premiepengene han ble tildelt i forbindelse med Nobelprisen til forskning på aldring og omsorg.

Kao ble i forbindelse med dronning Elisabeths fødselsdagsliste for 2010 utnevnt til ridderkommandør av Order of the British Empire for fortjenester innen fiberoptikk og kommunikasjon.

## Referanser


## Eksterne lenker
Sulo Bärlund

**Sulo Richard Bärlund** (født 15. april 1910, død 13. april 1986) var en finsk friidrettsutøver som deltok i de olympiske leker  1936 i Berlin. 

Bärlund vant en olympisk sølvmedalje i friidrett under Sommer-OL 1936 i Berlin. Han kom på andreplass i kulestøt for menn med et støt på 16,12 meter, åtte centimeter kortere enn Hans Woellke fra Tyskland som vant med 16,20 som var ny olympisk rekord.

## OL-medaljer
* 1936  Berlin -  Sølv i friidrett, kulestøt, menn  Finland

## Eksterne lenker
*
365 fri

***365 fri*** er debutalbumet til Tre Små Kinesere, utgitt i 1990. 

Albumet lå ni uker på VG-lista med andreplass som beste plassering.

## Sporliste
# «Ingen blir igjen» (Risnes/Hegge)
# «Du e der væl?» (Ulf Risnes)
# «Matbit» (Ulf Risnes)
# «365 fri» (Ulf Risnes)
# «Da jorda va flat» (Ulf Risnes)
# «Kamerat pære» (Ulf Risnes)
# «Hei verden» (Ulf Risnes)
# «Viktig ærend»  (Ulf Risnes)
# «Glyserinmusikk» (Ulf Risnes)
# «Salig» (Risnes/Hegge/Slagsvold)
# «Okavango» (Ulf Risnes)
# «Kjærlighet» (Risnes/Hegge/Slagsvold)
# «Sorte tyr» (Ulf Risnes)
## Medvirkende
### Tre Små Kinesere
* Ulf Risnes - sang, gitar, låtskriver
* Øystein Hegge - sang, piano, låtskriver
* Baard Slagsvold - sang, bass, låtskriver
### Øvrige medvirkende
* Roger Valstad - produsent, miksing
* Håvard Rognli - fiolin
* Lars Ove Mølnå - bratsj
* Øyvind Fossheim - bratsj
* Cecilia Götestam - cello
* Merete Lien - artwork

## Eksterne lenker
VM i skiflyging 1973

**[[VM i skiflyging|Verdensmesterskapet i skiflyging]] 1973** ble arrangert i Oberstdorf, Vest-Tyskland fra 9. til 11. mars 1973.

Mesterskapet ble innledet med trening torsdag 8. og fredag 9. mars, før selve konkurransen skulle avvikles med to omganger hver av dagene 10. og 11. mars. Den første treningsdagen var det snøvær, men treningen ble likevel avviklet som planlagt. Den andre treningsdagen skapte snø og vind store problemer, og den ene omgangen som ble gjennomført tok over tre timer.

Den første konkurransedagen var været relativt bra, og de to omgangene ble avviklet som planlagt. Søndagen begynte med strålende sol, men økende vind gjorde at prøveomgangen tok over fire timer. Da selve rennet kom i gang, hoppet sveitseren Hans Schmid 166 meter, og juryen besluttet å gå ned på farten. Man hoppet allerede fra laveste avsats, og det ble bestemt at hoppet skulle kuttes. Dette tok så lang tid at sporet var blitt isete og farlig innen rennet kunne settes i gang igjen. Dermed måtte den andre konkurransedagen avlyses, og bare lørdagens to omganger ble tellende.

Før VM var verdensrekorden 165 meter, satt av Manfred Wolf (DDR) i Planica 23. mars 1969. Under mesterskapet forbedret Heinz Wosipiwo (DDR) rekorden til 169 meter. Flere hoppere falt imidlertid på hopp som var betydelig lengre enn stående verdensrekord. Lengst av disse var sveitsiske Walter Steiners hopp på 179 meter.

## Bakken
Heini Klopfer-bakken ble ombygd foran VM. Bakken ble utvidet til K165, og ovarennet (tårnet) i tre ble erstattet av en betongkonstruksjon som fremdeles (pr. 2010) er i bruk. Før mesterskapet var bakkerekorden 150 meter, satt av Lars Grini (Norge) 11. februar 1967. Det var verdensrekord da hoppet ble gjort. Under VM ble bakkerekorden forbedret fem ganger.

## Resultater

## Kilder
*Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 360-361, 383
*FIS: Resultater (ufullstendig)
Kaarlo Tuominen

**Kaarlo Jalmari Tuominen** (1908–2006) var en finsk friidrettsutøver som deltok i OL 1936 i Berlin og tok sølv på meter hinder.

## OL-medaljer
* 1936  Berlin -  Sølv i friidrett,  m hinder  Finland

## Eksterne lenker
*
Kalervo Toivonen

**Kaarlo Kalervo Toivonen** (født 22. januar 1913, død 25. juli 2006) var en finsk friidrettsutøver som deltok i de olympiske leker  1936 i Berlin.

Toivonen vant en olympisk bronsemedalje i friidrett under Sommer-OL 1936 i Berlin. Han kom på tredjeplass i spydkast for menn med et kast på 70,72 meter, fem centimeter kortere enn sin landsmann Yrjö Nikkanen som fikk sølv. Tyske Gerhard Stöck vant konkurransen med 71,84 meter.

## Referanser


## Eksterne lenker
*
Luftpalass

***Luftpalass*** er et musikkalbum med Tre Små Kinesere fra 1991. 

For albumet fikk de Spellemannprisen 1991 i kategorien Pop.

## Sporliste
# «Øldorado» (Ulf Risnes)
# «Pi err i andre» (Ulf Risnes)
# «Bakerst i køa» (Risnes/Hegge)
# «Eplekake med krem» (Ulf Risnes)
# «Det som vi har» (Ulf Risnes)
# «Eller nå sånt» (Ulf Risnes)
# «Tyven» (Ulf Risnes)
# «Tvil» (Ulf Risnes)
# «Cafe yé yé» (Ulf Risnes)
# «Gatekredibillyboogie» (Risnes/Hegge)
# «Interdit» (Ulf Risnes)
# «Luftpalass» (Ulf Risnes)
# «Ingenting» (Ulf Risnes)
## Medvirkende
### Tre Små Kinesere
* Ulf Risnes - sang, gitar, piano, kor, låtskriver 
* Øystein Hegge - piano, orgel, trekkspill, kor, radiolalalalalala, låtskriver
* Baard Slagsvold - bass, kor, tango-, vals- og luftpiano 
### Øvrige medvirkende
* Roger Valstad - produsent
* Bill Booth - fiolin 
* Torgeir Andresen - flygelhorn, trompet
* John Pål Inderberg - saksofon 
* Bored Svendsen - orgel, perkusjon
* Steinar Krokstad - tamburin
* Mbemba Jammeh - congas
* Anette Rostad - kor
* Bitten Forsudd - kor
* Helle Stensbak - kor
* Ragnar Wold - fotograf
* Sigbjørn Sigbjørnsen - fotograf
## Eksterne lenker
* Luftpalass
Aarne Reini

**Aarne Eemeli Reini** (født 6. august 1906 i Vasa, død 23. februar 1974) var en finsk bryter som deltok i de olympiske leker 1936 i Berlin. 

Reini vant en olympisk sølvmedalje i bryting under Sommer-OL 1936 i Berlin. Han kom på andreplass i nest letteste vektklassen, fjærvekt opp til 61,0 kg, i gresk-romersk stil, bak Yasar Erkan fra Tyrkia.

## OL-medaljer
* 1936  Berlin -  Sølv i bryting, gresk-romersk stil, fjærvekt  Finland

## Eksterne lenker
*
Tidlig moderne engelsk

**Tidlig moderne engelsk** (innenfor engelsk lingvistikk tidvis forkortet til *EModE*) er det stadium engelsk språk befant seg på ved slutten av tiden med mellomengelsk (siste halvdel av 1400-tallet) og fram til 1650. Således tilhører den første innflytelsesrike utgaven av Kong James' bibel og verkene til William Shakespeare den sene fase av tidlig moderne engelsk, skjønt Kong James' bibel beholdt bevisst en del gammelmodige ord og vendinger som ikke lenger var vanlige selv da den ble utgitt. For og etter at kong Jakob I av England kom på den engelske tronen hadde det kommet engelsk skriftstandard begynt å komme til syne og påvirket talt og skriftlig mellomskotsk språk i Skottland.

Dagens lesere av engelsk kan generelt forstå tidlig moderne engelsk, selv om det tidvis oppstår vanskeligheter fra grammatikalske forskjeller, annen betydning av en del ord og annerledes skrivemåter. Avstanden fra dagens moderne engelsk til tidlig moderne engelsk er langt mindre enn fra dagens engelsk og til mellomengelsk, og ikke minst til gammelengelsk hvor avstanden og den språklige forskjellen er ganske stor. Standardiseringen av engelsk skrivemåte faller innenfor den tidlig moderne tid i England og er påvirket av innflytelsen fra konvensjoner som går forut den store vokalendringen, noe som forklarer mange av de ikkefonetiske skrivemåtene til samtidig moderne engelsk.

## Pronomener
Kong Jakobs utgave av Bibelen bevarte helt bevisst i tidlig moderne engelsk flere arkaiske pronomen og endringer på verb som allerede hadde begynt å falle ut av daglig bruk.

I tidlig moderne engelsk er det to personlige pronomen i andre person: *thou*, dagligdags pronomen i entall, og *ye*, som var både pronomen i flertall og dagligdags pronomen i entall (som i moderne fransk *tu* og *vous* og moderne tysk *du* og *Sie*). *Thou* var allerede begynt å bli avleggs i tidlig moderne tid, men forble vanlig ved henvendelse til Gud og ved andre bestemte enkelthendelser og tidvis for å adressere de som sto i lavere grad.

Som andre personlige pronomen hadde thou og ye forskjellige former avhengig av deres grammatikalske kasus; særlig om objektets form av *thou* var *thee*, dets eiendomspronomener var *thy* og *thine* (sammenlign med moderne tysk; thou – *du*, thee – *dich*, thine – *dein*); og dets refleksive (tilbakevisende) form var *thyself*, mens den objektive form av *ye* var *you*, var dets eiendomsformer *your* og *yours*, og dets refleksive former var *yourself* og *yourselves*.

I andre henseende var pronomene i stor grad de samme som i dag. En forskjell er at *my* og *thy* ble *mine* og *thine* før ord som begynte med en vokal og bokstaven H; således *mine eyes*, *thine hand*, og lignende.

## Referanser


## Eksterne lenker
* English Paleography Eksempler for studiet av engelsk håndskrift fra 1500- til 1700-tallet fra Beinecke Rare Book and Manuscript Library at Yale University
Moderne filosofi

**Moderne filosofi** er et begrep som er utbredt utenfor Norge, og som refererer til filosofi praktisert i Vest-Europa og Nord-Amerika mellom det 1600-tallet. og tidlig 1900-tallet. Det er ikke en bestemt lære eller retning (og bør ikke forveksles med modernisme), men det er visse felles forutsetninger med mye av det, som hjelper til å skille det fra tidligere filosofi. Tysk og russisk filosofi-litteratur fokuserer gjerne på 17. og 18. århundre i denne sammenhengen, og slik litteratur refererer da gjerne til «nytidens filosofi» (tysk: Philosophie der Neuzeit, russisk: Философия Нового времени).

## Retninger og relaterte filosofer
### [[Rasjonalisme]]
René Descartes, Baruch Spinoza, Gottfried Leibniz med flere.

### [[Empiri]]
*John Locke, 
*George Berkeley 
*David Hume 
*Francis Bacon

### [[Politisk filosofi]]
*Thomas Hobbes
*John Locke
*Jean-Jacques Rousseau
*Karl Marx
*Friedrich Engels
*John Stuart Mill
*Jeremy Bentham
*James Mill med flere.

### [[Tysk idealisme]]
*Immanuel Kant
*Georg Wilhelm Friedrich Hegel
*Arthur Schopenhauer
*Francis Herbert Bradley  
*(Gezim Vrellaku)

### [[Eksistensialisme]]
*Søren Kierkegaard
*Friedrich Nietzsche

### [[Fenomenologi]]
*Edmund Husserl
*Martin Heidegger

### [[Pragmatisme]]
*Charles Sanders Peirce
*John Dewey
*William James

### [[Analytisk filosofi]]
*Bertrand Russell
*George Edward Moore
*Rudolf Carnap
*Ludwig Wittgenstein
Vær sær

***Vær sær*** er et musikkalbum med Tre Små Kinesere fra 1992.

## Sporliste
# «Blindmann» (Ulf Risnes)
# «Store ord» (Risnes/Hegge)
# «Dagen full av løv» (Ulf Risnes)
# «Utenbys» (Ulf Risnes)
# «Vi veit det e itj sant» (Ulf Risnes)
# «Piknik» (Risnes/Hegge)
# «Faren min» (Ulf Risnes)
# «Badenymfe» (Ulf Risnes)
# «Berømt» (Risnes/Hegge)
# «Bla, bla ukabla'» (Risnes/Hegge)
# «Bare ta det rolig» (Ulf Risnes)
# «Hipp hurra» (Ulf Risnes)
# «Skyt sola ned» (Ulf Risnes)
# «1000 mil» (Ulf Risnes)
# «Fett flygel» (Ulf Risnes)
## Medvirkende
### Tre Små Kinesere
* Ulf Risnes - sang, gitar, låtskriver
* Øystein Hegge - sang, piano, låtskriver
* Baard Slagsvold - sang, bass, piano, låtskriver
### Øvrige medvirkende
* Knut Bøhn - produsent, miksing
* Johannes Eick - bass
* Per Oddvar Johansen - trommer 
* John Ivar Bye - tamburin på *Blindmann*, *Badenymfe*, *Bla, bla ukebla*, *Hipp hurra* og *Skyt sola ned*
* Stene Osmundsen - tamburin på *Store ord*, *Dagen full av løv* og *Vi veit det e itj sant*
* Tore Wildhauer - tamburin på *Utenbys*, *Piknik*, *Faren min*, *Bare ta det rolig* og *1000 mil*
* Svein Solberg - tamburin
* Ulf Holand - tamburin 
* Berit Sem - fiolin på *Store ord* og *1000 mil*
* Sidsel Scheen - fiolin på *Blindmann*, *Store ord*, *Faren min* og *1000 mil*
* Stig Ove Ose - fiolin
* Marit Klovning Ose - cello
* Helge Førde - trompet på *Utenbys* og *1000 mil*
* Jan Magne Førde - trompet på *Utenbys*, *Skyt sola ned* og *1000 mil*
* Jarle Førde - trompet på *Utenbys*, *Skyt sola ned* og *1000 mil*
* Stein Erik Tafjord - tuba 
* Erik Eikeland - bakgrunnvokal 
* Fredrik Mortvedt - bakgrunnvokal
* Håkon Normann - bakgrunnvokal
* Jan Erik Kongshaug - tekniker 
* Ragnar Wold - fotograf
## Eksterne lenker
* Vær sær
Gammelvedblomsterfluer (Lejota)

* *[[Lejota ruficornis]]*

**Gammelvedblomsterfluer** (slekten *Lejota*) er en gruppe av fluer som tilhører familien blomsterfluer (Syrphidae). Slekten omfatter ca. åtte kjente arter, en av dem forekommer i Norge. De er knyttet til skog.

## Utseende
Middelsstore  (8–10&nbsp;mm), svarte blomsterfluer. De kan kjennes på at antennene sitter på et fremspring i pannen kombinert med at kroppen er helt svart. De kan ligne på de ikke nært beslektede slektene *[[Cheilosia]]*, *[[Chrysosyrphus]]* og *[[Melanogaster]]*, men ansiktet er annerledes. Hodet er ganske stort, fasettøynene er nakne og skilte i pannen hos begge kjønn. Antennene sitter festet på et ganske langt, hylleaktig fremspring i pannen. De er middels lange, det tredje leddet rundt. Ansiktet er noe innbuktet under antennefestet, ellers flatt, kraftig bestøvet. Thorax er litt lengre enn bred, matt svart, sparsomt kledt med korte hår. Bakkroppen er bredt oval, farget som thorax. Beina er slanke og for det meste svarte, den innerste delen av leggene gjerne gul. Vingene er glassklare med lysbrunt vingemerke.

## Levevis
Larvene utvikler seg trolig i morken ved av løvtrær, eller under barken på døde trær. De voksne fluene ser man helst i nærheten av døde trær, som de kan sole seg på eller sverme rundt. Den nordiske arten er trolig knyttet til døde osper. De skal også besøke blomstene av soleier, men er ikke hyppige blomsterbesøkere. Den nordiske arten flyr i mai-juli.

## Utbredelse
Slekten forekommer i den palearktiske sone og i Nord-Amerika.

## Systematisk inndeling / nordiske arter

 **[[Fluer]]** (Brachycera)  

** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familie **[[blomsterfluer]]** (Syrphidae)
****** underfamilie Eristalinae
******* gruppe Xylotini 
******** slekten **gammelvedblomsterfluer**, *Lejota* Rondani, 1857
********* gammelvedblomsterflue, *[[Lejota ruficornis]]* (Zetterstedt, 1843) – utbredt i Sør-Norge, men ikke mange funn

## Kilder og litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.
* Nielsen, Tore R. *Syrphidae checklist - Norway.* www.syrphidae.com/checklist.php  - Sjekkliste over norske arter.
* Fauna Europaea Web Service (2004) Fauna Europaea version 1.1, www.faunaeur.org 
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.
* Torp, E. 1994. *Danmarks svirrefluer (Diptera: Syrphidae).* Apollo Books, Stenstrup.

## Eksterne lenker
*  
* www.syrphidae.com/ – the Syrphidae website 
* Norsk entomologisk forening – for deg som vil lære mer om insekter.
Gammelvedblomsterfluer

**Gammelvedblomsterfluer** kan vise til:

* Gammelvedblomsterfluer (Cryptopipiza), insektslekt
* Gammelvedblomsterfluer (Lejota), insektslekt

## Se også
* Gammelvedblomsterflue
Slaget ved Ayn Jalut

**Slaget ved ʿAyn Jālūt** (arabisk: معركة عين جالوت; ofte stavet **Ain Jalut**, navnet betyr *Goliats kilde*) ble utkjempet 3. september 1260 i Jisreeldalen, nær den moderne kibbutzen Ein Harod (Ayn Jalut) i de palestinske selvstyreområdene. 

## Partene
Slaget sto mellom de egyptiske mamelukkene ledet av deres sultan Saif ad-Din Qutuz og en styrke fra det mongolske Ilkhanatet ledet av den kristne tyrkiske mongolkommandanten Kitbuqa Noyan, som selv døde i slaget. Fra sistnevnte var det også styrker fra de beseirede rikene Georgia og det armenske kongedømmet Kilikia. Hulagu Khan hadde tatt størstedelen av den mongolske hæren med seg tilbake til Mongolia på grunn av Möngke Khans død. Kitbuga ble dermed nødt til å møte mamelukkene med en svært begrenset hærstyrke.

## Forløp
Mamelukkenes hærfører Baibars hadde lagt en felle. Han hadde skjult en del av sitt kavaleri bak noen høyder. Baibars var i baktroppen av hæren som satte ut mot de mongolske soldatene. De lot som om de trakk seg tilbake, og hadde mongolene bak seg. Da de passerte høydene dukket arabernes kavaleri opp bak dem, og overraskelsesmomentet ble avgjørende.

Slaget endte, etter store tap på begge sider, med seier til mamelukkene.

Grunner til at mongolene tapte kan ha vært mamelukkenes tunge kavaleri, og at den mongolske styrken var sterkt redusert etter at Hülegü Khan dro tilbake til Mongolia.

## Vurdering
Mongolene hadde blitt beseiret flere ganger før, men da hadde de alltid vendt tilbake for å hevne sitt nederlag. Etter Ayn Jalut var de ikke i stand til å gjøre det. Året etter dette slaget ble mongolene nødt til å trekke seg helt ut fra Syria, mens Mamelukksultanatet under den nye sultanen Baibars ekspanderte nordover og erobret de siste korsfarerstatene i 1291.

Den mongolske ilkhanat-khanen Hülegü fikk da ikke sjansen til å rykke inn i Egypt, og selv om khanatet han opprettet i Persia var i stand til å beseire mamelukkene i senere ekspedisjoner mot Palestina og Syria, som de okkuperte en kortere periode i 1300, ble Ayn Jalut det sørvestligste punktet i mongolenes erobringer.

## Referanser


## Litteratur
* Jörg-Dieter Brandes: *Die Mameluken. Aufstieg und Fall einer Sklavendespotie.* Jan Thorbecke, Sigmaringen 1996, ISBN 3-7995-0090-1.
* Hans Eberhard Mayer: *Geschichte der Kreuzzüge.* 8. verbesserte und erweiterte Auflage. W. Kohlhammer, Stuttgart o.a. 1995, ISBN 3-17-013802-2, (*Urban-Taschenbücher* 86).
* Steven Runciman: *Geschichte der Kreuzzüge.* Becksche Sonderausgaben. C.H. Beck, München 1978. ISBN 3-406-02527-7.
* Reinhard Schulze: *Die Niederlage des mongolischen Reiterheeres. ʿAyn Dschalut, 3. September 1260.* I: Stig Förster, Markus Pöhlmann, Dierk Walter (utg.): *Schlachten der Weltgeschichte. Von Salamis bis Sinai.* dtv, München 2004, ISBN 3-423-34083-5, s. 93-107.